text: ফারাওয়াহার বা ফ্যারওয়াহার (ফার্সি:فَرَوَهَر‎), আবার  "ফার্র-এ-কিয়ানি"ও  (فَرِّ کیانی ) বলা হয় যা হলো ইরান, ইরানি জাতীয়তাবাদ ও পারসী বা পারসিক ধর্মের প্রতীক। এই প্রতীক কী নির্দেশ করে তা নিয়ে বিভিন্ন ব্যাখ্যা ও বিতর্ক রয়েছে।এটি সূর্যের সাথে সম্পর্কিত। এটি ইরানি সংস্কৃতি বোঝানোর জন্যও একটি প্রচলিত প্রতীকে পরিণত হয়েছে।
  
  অন্যান্য নাম
  
  অর্থদ্যোতনা
  প্রতীকটি সম্বন্ধে একটি অন্যতম গ্রহণযোগ্য ধারণা হলো এটি দৈব শক্তি ও রাজকীয় গৌরবকে নির্দেশ করে। কখনো কখনো মনে করা হতো এটি অহুর মাজদার প্রতীক যা যথার্থ গণ্য হয় না। এটি জরথুস্ত্রেরও প্রতীক নয় কারণ এই প্রতিকৃতিতে একটি মুকুট রয়েছে কিন্তু জরথুস্ত্র কখনো মুকুট পরিহিত অবস্থায় চিত্রায়িত হননি।
  
  বিবরণ
  
  সেমিটিক দেবতা অশুরের প্রতিকৃতি থেকে এই প্রতীকের উৎপত্তি হয়েছে বলা হয় যেহেতু পারস্যের সঙ্গে সেমিটিক অধ্যুষিত পার্শ্ববর্তী অঞ্চলের যোগাযোগ বহু প্রাচীন। হাখমানেশি সাম্রাজ্যের বহু নিদর্শনে এটি চিত্রায়িত হয়েছে। রাজকীয় মুদ্রাতেও এটি চিত্রিত হতো।যেমন:সামন্তরাজ ওয়াদফ্রাদাদের মুদ্রা। পরবর্তীতে মহাকবি ফেরদৌসীর সমাধিতেও এটি উৎকীর্ণ হয়।(নিচে দেখুন) বিংশ শতাব্দীতে ইরান শাসনকারী পাহলবি রাজবংশ কর্তৃক প্রাচীন ইরানের সঙ্গে সংযুক্তির উদ্দেশ্যে এই প্রতীক গৃহীত হয়েছিল।
    
  এছাড়াও এটি কুর্দিদের দ্বারাও ব্যবহৃত হয়। এই প্রতীক সম্বলিত অলঙ্কারও  ব্যবহৃত হয়।
  
  চিত্রসম্ভার
  
  তথ্যসূত্র
title: ফারাওয়াহার